Diari Oficial de la Generalitat Valenciana


Sumari del DOGV 7310, del 04-07-2014 (2014/6196)

ORDE 11/2014, de 26 de juny, de la Conselleria de Governació i Justícia, per la qual es convoquen ajudes per a l'exercici de 2014 destinades a l'equipament d'agrupacions locals de voluntaris de Protecció Civil dels ajuntaments de la Comunitat Valenciana consistents en l'entrega d'emissores de ràdio digital de la Xarxa COMDES, i s'aproven les bases reguladores de la convocatòria.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7310

Data del DOGV
:   04-07-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/6196


Data del document
:   26-06-2014

Organisme emissor
:   Conselleria de Governació i Justícia

Tipus de document
:   Ordre

Anàlisi jurídica

 Descriptors 

:   * Conselleria de Governació i Justícia
    * ajuda pública

ORDE 11/2014, de 26 de juny, de la Conselleria de Governació i Justícia, per la qual es convoquen ajudes per a l'exercici de 2014 destinades a l'equipament d'agrupacions locals de voluntaris de Protecció Civil dels ajuntaments de la Comunitat Valenciana consistents en l'entrega d'emissores de ràdio digital de la Xarxa COMDES, i s'aproven les bases reguladores de la convocatòria. [2014/6196]  
En compliment del que s'ha regulat en l'article 47.1 de la Llei 13/2010, de 23 de novembre, de la Generalitat, de Protecció Civil i Gestió d'Emergències, que establix que la Generalitat fomentarà la vinculació voluntària i desinteressada dels ciutadans a les labors de protecció civil per mitjà de la concessió d'ajudes per a les administracions locals que disposen d'agrupació local de voluntaris de Protecció Civil.  
  
Esta orde té com a objecte regular les bases del règim d'ajudes i la seua convocatòria per a l'exercici de 2014.  
L'actuació coordinada dels col·lectius implicats en les emergències posa de manifest la necessitat de disposar d'un instrument eficaç per a les seues comunicacions, com són les emissores de ràdio.  
La recent instauració de la Xarxa COMDES a la nostra Comunitat facilita en gran manera que les comunicacions complisquen l'important paper que desenrotllen davant de les emergències.  
En este sentit, la Generalitat Valenciana ha considerat convenient facilitar a les agrupacions locals de voluntaris de Protecció Civil, emissores que puguen operar en esta nova xarxa digital de comunicacions.  
  
L'ajuda a concedir per la present convocatòria no necessita ser notificada a la Comissió Europea, per no reunir els requisits regulats en l'article 107 del Tractat de Funcionament de la Unió Europea, ja que esta ajuda s'atorga a ajuntaments que disposen d'agrupació local de voluntaris de Protecció Civil i consistix en l'entrega d'emissores de la Xarxa COMDES per a les mencionades agrupacions, i l'acció subvencionada no suposa cap avantatge econòmic, ni desenrotllament d'una activitat econòmica en el mercat relacionada amb l'oferta de béns o servicis. Per tant, amb la percepció de l'esmentada ajuda no hi ha possibilitat de falsejaments de la competència que afecte els intercanvis comercials entre estats membres, als efectes assenyalats en el Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar subvencions públiques.  
  
Per això, d'acord amb el que disposa la Llei 38/2003, de 17 de novembre, General de Subvencions, el Reial Decret 887/2006, de 21 de juliol, pel qual s'aprova el Reglament de desplegament de la dita llei, i de conformitat amb el que establix l'article 47.11 del text refós de la Llei d'Hisenda Pública de la Generalitat, aprovat pel Decret Legislatiu de 26 de juny de 1991 i el que preveu el Decret 5/2011, de 21 de juny, del president de la Generalitat, la Llei 5/1983, de 30 de desembre, del Consell, el Decret 194/2012, de 21 de desembre, del Consell, pel qual s'aprova el Reglament Orgànic i Funcional de la Conselleria de Governació i Justícia, modificat pel Decret 35/2014, de 7 de març, del Consell.  
  
  
ORDENE  
  
Primer  
Convocar, per a l'exercici de 2014, la concessió d'ajudes, en règim de concurrència competitiva, consistents en l'entrega d'emissores de la Xarxa COMDES, destinades a l'equipament d'agrupacions locals de voluntaris de Protecció Civil d'ajuntaments de la Comunitat Valenciana.  
  
  
Segon  
Aprovar les bases per les quals es regirà la convocatòria d'ajudes, les quals s'inclouen com a annex I.  
  
Tercer  
La Conselleria de Governació i Justícia finançarà l'ajuda amb càrrec a la següent línia pressupostària pertanyent al capítol VII: línia T 2055000, «Equipament Voluntaris de Protecció Civil», del programa pressupostari 40.13.01.132.33, Emergències, Protecció Civil, Prevenció i Extinció d'Incendis, amb un import global màxim destinat a estes de 60.480,00 euros, tal com està previst en la Llei 6/2013, de 26 de desembre, de Pressupostos de la Generalitat per a l'exercici de 2014, i atesa la necessitat d'atendre obligacions reconegudes d'exercicis anteriors per un import de 1.143,14 ?, la disponibilitat neta per a este exercici de 2014 és de 59.336,86 ?.  
  
Quart  
Es delega en la directora general de Prevenció, Extinció d'Incendis i Emergències per a dictar les instruccions i adoptar les mesures que considere oportunes per al desplegament i l'aplicació del que disposa esta orde.  
  
Contra el que disposa esta orde, que esgota la via administrativa, podrà interposar-se un recurs potestatiu de reposició davant de l'òrgan que l'ha dictat, en el termini d'un mes des de la seua publicació en el Diari Oficial de la Comunitat Valenciana o ser impugnada directament davant de l'orde jurisdiccional contenciós administratiu, en el termini de dos mesos d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i en l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa i no podran simultaniejar-se ambdós recursos.  
  
  
València, 26 de juny de 2014  
  
El conseller de Governació i Justícia,  
LUIS SANTAMARÍA RUIZ  
  
  
ANNEX I  
Bases que regulen la convocatòria d'ajudes per a l'exercici de 2014 destinades a l'equipament d'agrupacions locals de voluntaris de Protecció Civil dels ajuntaments de la Comunitat Valenciana consistents en l'entrega d'emissores de ràdio digital de la Xarxa COMDES  
  
CAPÍTOL I  
Disposicions generals  
  
Primera. Objecte  
Estes bases tenen per objecte regular la concessió d'ajudes en espècie consistents en l'entrega d'emissores de la Xarxa COMDES destinades a l'equipament d'agrupacions locals de voluntaris de Protecció Civil d'ajuntaments de la Comunitat Valenciana.  
  
Segona. Beneficiaris de les ajudes i requisits  
1. Podran sol·licitar les ajudes aquells ajuntaments de municipis de la Comunitat Valenciana que disposen d'agrupació local de voluntaris de Protecció Civil i que subscriguen el conveni d'adhesió a l'acord marc, amb la Conselleria d'Hisenda i Administració Pública, per a la utilització de la xarxa corporativa de comunicacions mòbils digitals d'emergència i seguretat de la Comunitat Valenciana (Xarxa COMDES).  
2. Els beneficiaris de les ajudes hauran de reunir els requisits establits en l'article 13 de la Llei 38/2003, de 17 de novembre, General de Subvencions.  
3. Per a poder ser beneficiari de l'ajuda serà requisit indispensable estar inscrit en el Registre dels Servicis de Voluntariat de Protecció Civil de la Comunitat Valenciana, tot això d'acord amb el que establix la disposició addicional de l'Orde de 26 de maig de 2008, de la Conselleria de Governació.  
  
Tercera. Naturalesa de l'ajuda  
1. Les ajudes, que tenen la consideració d'ajudes en espècie, estaran dirigides a l'entrega d'una emissora de ràdio digital de la Xarxa COMDES als ajuntaments que disposen d'agrupació local de voluntaris de Protecció Civil.  
2. Les actuacions que es fomenten per mitjà d'esta convocatòria d'ajudes tindran la consideració de gastos d'inversió.  
  
Quarta. Adquisició de les emissores  
1. El nombre total d'emissores de ràdio que seran entregades, en concepte d'ajudes en espècie per la Conselleria de Governació i Justícia, i adquirides per mitjà d'un expedient de contractació pública, amb la finalitat exclusiva d'entregar-los a un tercer, de conformitat amb la disposat en la disposició addicional quinta de la Llei 38/2003, de 17 de novembre, General de Subvencions i article 3 del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.  
2. El contracte haurà d'ajustar-se a les condicions fixades en l'acord marc de subministrament i servicis associats de terminals TETRA, de conformitat amb el que preveuen els articles 196 a 198 del Text Refós de la Llei de Contractes del Sector Públic, aprovat pel Reial Decret Legislatiu 3/2011, de 14 de novembre.  
3. La Conselleria de Governació i Justícia es farà càrrec del pagament directe a l'empresa adjudicatària de l'import a què ascendisca l'adquisició de les emissores la concessió de la qual es regula en estes bases fins a l'import màxim establit en el punt tercer de l'orde de convocatòria.  
  
CAPÍTOL II  
Procediment de concessió. Instrucció i resolució  
  
Quinta. formalització de sol·licituds i termini de presentació  
1. Les sol·licituds es dirigiran a la Direcció General de Prevenció, Extinció d'Incendis i Emergències de la Conselleria de Governació i Justícia, segons el model normalitzat que figura en l'annex II i es presentaran en el registre d'entrada de la Conselleria de Governació i Justícia o en els registres de les delegacions del Consell a Alacant i Castelló, així com en les formes previstes en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (d'ara en avant LRJPAC).  
  
2. La mencionada sol·licitud es presentarà firmada per l'alcalde-president amb el segell de la corporació. Junt amb la sol·licitud es presentarà la documentació següent:  
a) Memòria d'activitats de l'últim any, si no ha sigut remesa anteriorment.  
b) Declaració responsable de no estar incursos en les prohibicions que s'establixen en l'article 13.2 i si és el cas 13.3, de la Llei 38/2003, de 17 de novembre, General de Subvencions.  
3. El termini de presentació de sol·licituds serà de vint dies comptats a partir de l'endemà de la publicació de la present orde en el Diari Oficial de la Comunitat Valenciana. L'incompliment d'este termini determinarà la inadmissió de la sol·licitud.  
  
Sexta. Instrucció del procediment  
1. La Instrucció del procediment serà duta a terme per la Subdirecció General d'Emergències i Planificació de la Direcció General de Prevenció, Extinció d'Incendis i Emergències, en els termes que preveu l'article 24 de la Llei 38/2003, de 17 de novembre, General de Subvencions.  
2. D'acord amb el que disposa l'article 23.5 de la Llei 38/2003, de 17 de novembre, General de Subvencions i l'article 71.2 de la LRJPAC, si la sol·licitud no reunix els requisits necessaris o falta algun dels documents exigits es requerirà per escrit l'interessat perquè en el termini màxim i improrrogable de 10 dies, esmene la falta o adjunte els documents preceptius, advertint-lo que, si no ho fa així, es considerarà que desistix de la seua petició, amb resolució prèvia del conseller de Governació i Justícia.  
3. Per a l'avaluació de les sol·licituds es constituirà una comissió de valoració integrada per:  
- La persona titular del servici competent en matèria de planificació de protecció civil o la persona que es designe en la seua substitució, que exercirà de president.  
- Un representant de la subsecretaria de la conselleria competent en matèria de protecció civil.  
- Dos representants de la subdirecció general competent en matèria de protecció civil, un dels quals exercirà de secretari.  
4. La comissió s'ajustarà en el seu funcionament al que preveuen els articles 22 i ss. de la LRJPAC.  
  
Sèptima. Criteris d'avaluació de les sol·licituds  
1. Les ajudes es concediran per mitjà de concurrència competitiva.  
2. Els criteris de valoració que es tindran en compte per a atorgar les ajudes seran els següents:  
- En primer lloc als ajuntaments que en convocatòries anteriors no van ser beneficiaris d'estes.  
- En segon lloc als ajuntaments que en convocatòries anteriors, només n'hagen sigut beneficiaris en una ocasió.  
- En tercer lloc a la resta d'ajuntaments.  
3. En tots els casos es prioritzaran les sol·licituds per orde d'entrada i, en cas d'empat entre dos o més ajuntaments, es prioritzaran els que tinguen menys habitants.  
  
Octava. Resolució  
1. El termini màxim de què es disposa per a la tramitació del procediment, la seua resolució i notificació als interessats serà de quatre mesos des de la finalització del termini de presentació de sol·licituds.  
2. La comissió de valoració elevarà la seua proposta al conseller de Governació i Justícia, que resoldrà el procediment de concessió d'ajudes, i s'entendrà desestimada, si no recau una resolució en l'esmentat termini, tal com establix l'article 43 de la LRJPAC i l'article 55 de Llei 9/2001, de 27 de desembre, de la Generalitat, de Mesures Fiscals, de Gestió Administrativa i Financera, i d'Organització de la Generalitat, sense perjuí de l'obligació que té l'Administració de resoldre expressament totes les sol·licituds que se li formulen.  
  
Novena. Recursos  
Contra la resolució del conseller de Governació i Justícia es podrà interposar un recurs de reposició davant d'este, en el termini d'un mes comptador des de l'endemà de la notificació, o bé, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació. Tot això de conformitat amb el que establixen els articles 116 i 117 de la LRJPAC, i els articles 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, i no es podran simultaniejar ambdós recursos i sense perjuí que s'utilitze qualsevol altra via que es considere oportuna.  
  
Deu. Obligacions del beneficiari  
1. Són obligacions de les entitats beneficiàries de l'ajuda les següents:  
a) Realitzar l'activitat de voluntariat de protecció civil al llarg de l'any en què es convoquen les ajudes.  
b) Acreditar davant de l'entitat concedent la realització de l'activitat, així com el compliment dels requisits i les condicions que determinen la concessió o gaudi de l'ajuda.  
c) El sotmetiment a les actuacions de control financer que corresponen a la Intervenció General en relació amb les subvencions i ajudes concedides.  
d) Comunicar a l'entitat concedent l'obtenció de subvencions o ajudes per a la mateixa finalitat, procedents de qualssevol administracions o ens públics, tan prompte com com es conega i, en tot cas, amb anterioritat a la justificació de l'aplicació donada als fons percebuts, d'acord amb el que disposa la Llei 38/2003, de 17 de novembre, General de Subvencions.  
e) Estar al corrent en el compliment de les seues obligacions tributàries i davant de la Seguretat Social amb anterioritat a dictar-se la proposta de resolució de la concessió.  
f) No alterar la finalitat de les ajudes i complir les obligacions que establix la legislació vigent per als perceptors de fons públics.  
  
g) Facilitar la inspecció i el control de la Conselleria de Governació i Justícia, a fi de conéixer qualsevol aspecte de l'activitat objecte de l'ajuda.  
h) Conservar els documents justificatius de l'ajuda rebuda, inclosos els documents electrònics, mentres puguen ser objecte de les actuacions de comprovació i control.  
i) Deixar constància expressa de la condició de programa subvencionat per la Generalitat en qualsevol relació amb tercers.  
j) Procedir al reintegrament dels fons percebuts en els supòsits previstos en l'article 37 de la Llei 38/2003, de 17 de novembre, General de Subvencions.  
k) No estar incursos en les prohibicions que s'establixen en l'article 13.2 i si és el cas 13.3, de la Llei 38/2003, de 17 de novembre, General de Subvencions.  
2. L'incompliment de les anteriors obligacions donarà lloc a l'exigència de responsabilitats que corresponguen d'acord amb la legislació vigent i de forma especial en el que disposa el text refós de la Llei d'Hisenda Pública de la Generalitat.  
  
Onze. Forma de fer efectiva l'ajuda  
L'ajuda en espècie es farà efectiva a cada ajuntament, per mitjà de l'entrega de l'emissora objecte de la base tercera d'esta orde, i acceptació d'esta per mitjà de la firma de l'acta de recepció.  
  
  
Dotze. Desistiment sense efecte i reintegrament de l'ajuda concedida  
L'incompliment per part de l'entitat beneficiària de qualsevol dels requisits, condicions i la resta de circumstàncies que van donar lloc a la concessió de l'ajuda, la variació de la finalitat de l'ajuda, així com qualsevol altra causa de les previstes en l'article 37 de la Llei 38/2003, de 17 de novembre, General de Subvencions, donarà lloc a la incoació per l'òrgan competent per a la concessió de les ajudes del corresponent procediment que podrà finalitzar, si és el cas, amb la devolució de l'emissora entregada o de l'import equivalent al preu d'adquisició, i en tot cas serà exigible l'interés de demora corresponent.  
En la tramitació del procediment es garantirà, en tot cas, el dret d'audiència de l'interessat. Es podrà prescindir del tràmit d'audiència quan no figuren en el procediment ni siguen tinguts en compte en la resolució altres fets ni altres al·legacions i proves que les adduïdes per l'interessat.  
  
Tretze. Publicitat de les ajudes concedides  
Als efectes previstos en l'article 18 de la Llei General de Subvencions, es publicarà en el Diari Oficial de la Comunitat Valenciana la relació de les ajudes concedides d'acord amb estes bases.  
Esta relació contindrà les prescripcions contingudes en el número 1 de l'esmentat article 18, relatives a la convocatòria, programa i crèdit pressupostari, quantitat concedida i finalitat de l'ajuda.  
La publicació de les ajudes concedides servirà de notificació als beneficiaris i no produirà altres efectes que els establits per la Llei General de Subvencions.  
  
Catorze. Règim jurídic aplicable  
En tot allò no previst en esta resolució, els ajuntaments beneficiaris se sotmetran al que establix el Text Refós de la Llei d'Hisenda Pública de la Generalitat Valenciana, la Llei de Pressupostos de la Generalitat, la Llei 38/2003, de 17 de novembre, General de Subvencions, el Reial Decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, General de Subvencions i la resta de normativa aplicable.  
  
Quinze. Acceptació de les bases  
La participació en esta convocatòria implica l'acceptació de les bases que la regulen.